PIIBEL ARMSAKS
Sõber, kas sulle on kunagi tundunud, et oled kaotanud selle,
milleta arvasid, et sa ei suuda elada?
Kui se on sinu olukord, siis on järgmised 7 osa just sinu jaoks.
Õpime Iiobi raamatut.
Iiobi raamat algab nii:
"Uusimaal oli mees, Iiob nimi. See mees oli vaga ja õiglane, ta kartis
Jumalat ja hoidus kurjast...see mees oli rikkaim kõigist hommikumaalasist."
Piiblis on selline peaaegu täiuslik inimene.
Teda tabab suurim õnnetus, mida võib ette kujutada.
Seepärast on Iiobi raamat aktuaalne kõigile, kes kannatavad.
Seal mõeldakse sellistele asjadele, et miks Jumala annab kannatusi või
kes see on, kes need kannatused annab inimesele?
Kui Jumal on kõigeväeline armastuse Jumal, miks ta ei takista kannatusi?
Kellele saavad osaks kannatused ja miks?
Kõiki neid teemasid käsitletakse Iiobi raamatus.
Esmalt räägin natuke Iiobi raamatu taustast.
Ilmselt on Iiobi raamat üks Piibli vanemaid raamatuid.
Seal ei mainita üldse Iisraeli ega seadust, ega ka Piiblit.
Seepärast oletatakse, et see on toimunud patriarhhide ajal.
Ainuke rahaühik, mida mainitakse, on kesita.
Kesita esineb ka patriarh Jaakobi ajal.
Kui see peab paika, elas Iiob siis kui patriarhid - u 4000 a tagasi.
Tal ei olnud Piiblit, millele ta oleks võinud oma vaevas toetuda.
Mõni sõna Iiobi pereelust.
Iiob oli õnneliku pereisa musternäide.
Tal oli üks naine, patriarhidel võis olla ka rohkem naisi.
Tal oli 10 last, 7 poega ja 3 tütart.
Laste kohta räägitakse, et nad kogunesid pidudel üksteise juures.
Olid juba täiskasvanuks saanud.
See on märk heast kasvatusest, et lastele meeldib üksteise juures.
Neil ei ole omavahelist võistlust.
Sellest näeme, et Iiob oli hea pereisa.
Iiobi kohta räägitakse, et peale pidu Iiob ohverdas kõigi laste eest.
"Võib-olla on mu pojad pattu teinud ja südames Jumalat neednud!"
Me märkame, et Iiobi raamat algab ohvriga ja põhineb ohvrile.
Iiob teab, et patu tõttu tuleb loom ohverdada, veri peab voolama,
et patud võiks saada andeks.
Väga tähtis on seda meeles pidada, kui õpime Iiobi raamatut.
Iiobil oli kõrge ühiskondlik positsioon.
Ta tegutses nagu juhatajana või kohtunikuna.
Ta oli karismaatiline, kõik armastasid teda.
Ta võis öelda, et kui ma naeratasin, siis teiste tuju paranes sellest.
Kui Iiob astus tuppa, siis teised tõusid püsti.
Ta oli olnud õiglane kohtunik.
Tähtsaim Iiobi raamatus oli enne katastroofi, et ta oli Jumala sõber.
Ta meenutab, et Jumala sõprus lasus ta maja kohal ja
Kõigeväeline oli temaga.
Ta ütleb, et alati kui ta palvetas, sai ta vastuse.
Selline oli tema suhe Jumalaga.
Olen lugenud Iiobi raamatut tõesti mitmeid kordi ja olen
kirjutanud sellest ise raamatu: "Ja Issand võttis".
See on kahjuks läbi müüdud, seda leiab netist: www.ilosanomapiiri.fi
Seda raamatut kirjutades leidsin, et Iiobi raamatus on Iiobi 10 käsku.
Neid pole alguses vaid lõpupoole, 31.peatükis kus on Iiobi kaitsekõne.
Alati kui ma õpetan Iiobi raamatut, alustan ma nendest 10 käsust,
et kuulajad ja vaatajad saaksid aru, milline inimene Iiob õieti oli.
Iiobi käsk nr 1 on: Ära riku abielu!
Iiobi sõnadega lausutuna see kõlab:
"Ma andsin ju oma silmadele seaduse! Kuidas ma võiksin siis vaadata
neitsi poole?"
Ta oli truu oma naisele.
Ta teadis, et patt algab südamest ega mänginud patuga.
Ta jätkab: "Kui mu süda on lasknud enda ahvatella mõne naise poole
...siis jahvatagu mu naine võõrale ja heitku teised tema peale!
Sest see oleks olnud häbitegu ja kohtuväärt süü, tuli, mis põletab
kadupaigast saadik ja hävitab kõik mu saagi!"
Kui paljud meie ajal rikuvad abielu, hakates mängima selle tulega?
Flirdiga.
Iiob ei teinud seda viga.
Iiobi käsk nr 2: Ole aus rahaasjus!
Iiob oli endale hankinud palju vara, aga ta oli teinud seda ausal teel.
"Kui ma olen valega ühes käinud või on mu jalg tõtanud pettuse poole,
vaetagu mind õigetel vaekaussidel - siis saab Jumal teada mu ausust!"
Mu sõber, Jumal kaalub ka sinu rahakasutust äraostmatu kaaluga.
Kas oled olnud aus?
Kolmas käsk: Kohtle hästi oma orje.
Tollal olid teenijad orjad ja neid üldiselt koheldi halvasti.
"Kui ma oleksin põlanud oma sulase ja ümmardaja õigust, kui neil oli
minuga tüli, mis ma oleksin teinud siis, kui Jumal oleks tõusnud?
Ja kui ta oleks katsuma tulnud, mis ma siis temale oleksin kostnud?"
Iiob tajus, et tema orjad olid samuti Jumala loodud nagu ta isegi.
Siin võiksin sinult küsida, kuidas sina kohtled oma alluvaid ja lapsi?
Järgmine Iiobi käsk on: Kanna hoolt vaeste eest!
"Kas ma olen tagasi lükanud vaeste soove või lasknud tuhmuda lesknaiste
silmi? Kas ma üksinda olen söönud palukest, ilma et vaenelaps
oleks saanud sellest süüa?"
Kas sul tuleb meelde, et maailmas on vaeseid, kes vajavad sinu abi?
Käsk nr 5: Ära kummarda mammonat!
See on meie suur kiusatus, et me alati muretseme kui raha ei ole
ja me toetume rahale, kui seda on.
"Kas ma panin oma lootuse kullale või ütlesin ma kalleimale kullale:
"Ma usaldan sind"? Kas ma rõõmutsesin, et mu varandus oli suur
või et mu käsi saavutas väga palju?"
Ei, Iiob ei olnud seda teinud.
Käsk nr 6: Ära teeni ebajumalaid!
Iiobi ajal kummardati taevatähti jumalatena, aga Iiob ütles:
"Kui ma oleksin vaadanud päikest, kuidas see paistab, või kuud,
mis nii suurepäraselt rändab, kui mu süda seejuures oleks lasknud
ennast salaja petta, nõnda et oleksin saatnud käesuudlusi"
Meie ajal inimesed võivad uskuda astroloogiasse ja nõidusesse kuna
nad ei usu elavat Jumalat.
Järgmine käsk: Ära vihka oma vaenlast!
See on erandlik Vanas Testamendis, kuna teised ei räägi seal,
et vaenlast ei peaks vihkama.
Iiob ütleb: "Kas ma olen rõõmutsenud oma vihamehe hukkumisest või
hõisanud, kui teda tabas õnnetus? Ei ole ma lubanud oma suud
pattu teha, et oleksin sajatades nõudnud tema hinge!"
Sõber, mida sina mõtled oma südames oma vaenlastest?
Nendest inimestest, kes on sulle halba teinud.
Alles Jeesus ütles Uues Testamendis, et vaenlasi tuleb armastada.
See käsk on maailma palju head toonud.
Käsk nr 8: Ole külalislahke!
"Eks ole inimesed mu telgis ütelnud: "Kes ei oleks temalt liha küllalt
saanud?" Võõras ei ole pidanud ööbima uulitsal,
mina avasin teekäijale oma ukse!"
Sõbrad, kristlik kirik seisab või langeb liikmete külalislahkuse najal.
On inimesi, kes avavad oma ukse vaesele ja viletsale, neile,
kes pole saanud armastust. Kes avavad ukse väikerühmadele.
Jeesus ütles, et mina olin näljane, janune, kodutu - te kandsite
minu eest hoolt või ei kandnud.
Iiob oli nende hulgas, kes kandsid nende inimeste eest hoolt.
Käsk nr 9: Ela nii, et sul poleks vaja karta skandaale!
Kuulsad ja rikkad mehed on ohus, kui naised nende ümber tiirlevad
või teevad rahaasjus midagi, mille pärast peab kartma.
Iiob ütleb: "Kas ma oleksin varjanud oma üleastumisi inimeste eest oma
süütegu põue peites, sellepärast et pidin kartma suurt rahvahulka
ja et mind hirmutas suguvõsa põlgus, nõnda, et oleksin pidanud vaikima,
ilma uksestki välja minemata?"
Kas sina kardad, et keegi saab teada, mida sina oled elus teinud?
Viimane käsk - 10: Kaitse loodust!
"Kui mu põld mu vastu kisendab ja selle vaod üheskoos nutavad, et
ma olen söönud ta saaki ilma tasuta ja olen pannud ta õiged omanikud
hingeldama, siis kasvatagu ta nisu asemel kibuvitsu ja
odra asemel umbrohtu!"
Need olid Iiobi 10 käsku.
Neid lugedes näeme, et pole ime, et ka Issand nimetab Iiobi raamatus
Iiobit koguni kaks korda õigeks meheks.
Me näeme, et siin pole liialdatud.
Issand on uhke Iiobi üle.
Miks siis sellisele mehele tuli anda suurem õnnetus kui kellelegi teisele
kogu Piiblis, kui Jeesus välja jätta?
Kas ei tundu, et Jumal peaks kaitsma inimest, kes on alati toiminud
õigesti nii ligimese kui ka Jumala suhtes?
Kuidas on võimalik, et see inimene peab kannatama ja kaotab kõik?
Teine küsimus meile: Aga kui me pole elanud, nagu Iiob elas?
Kas me peame siis kartma, et meid tabab õnnetus?
Tahan tagasi tulla ohvri juurde.
Iiobi raamat algab ohvrist.
Esimeses peatükis mainitakse ohvrit.
See tähendab, et Iiob loodab pattude andekssaamise peale.
Patt tuleb lepitada.
Just see viide ohvrile teeb Iiobi raamatu kristlikuks.
See pole moralism - ela hästi, siis su käsi käib hästi.
See on kristlik - vaata, Jumala tall, kes võtab ära maailma patu.
Kõik Vana Testamendi ohvrid viitavad Jeesusele.
Iiobi raamat räägib eriti palju Jeesusest.
Kui sa pole elanud Iiobi 10 käsu järgi, võid siiski loota ohvrile -
Jumala Talle peale, kes võtab ära maailma patu. Aamen!
Piibligrupi materjale Vanast ja Uuest Testamendist: www.ilosanomapiiri.fi
Tõlge: Ülle Kapanen